Bobby McFerrini ühe-mehe hääle-show'dega teenis laulja jäljendamatu meistri kuulsuse. Hiljem on sellele lisandunud otsingud teiste kultuuride häälemuusikas, dirigenditöö, klassikaprojektid, Voicestra-ansamblid ja liikumine heli ilu suunas. Tallinnas esineb seega laulja, kes on suure pagasiga meister, avara mõttemaailmaga muusik, kultuuride ühendaja ja piiride ületaja. Kontsert Nokia Kontserdimajas toimub 29. aprillil, workshop'id muusikutele on kavas 28. aprillil.